Alls voru 480.495 mælingar á daglegri nyt 33.052 íslenskra kúa notaðar til að meta erfðastuðla fyrir mjólkur-magn , fitumagn , próteinmagn og frumutölu á fyrstu þremur mjaltaskeiðum með slembiaðhvarfslíkani . Arfgengi allra eiginleika var lægst í upphafi mjaltaskeiðs en hæst um eða eftir mitt mjaltaskeið . Arfgengi mjaltaskeiðsafurða á fyrsta mjaltaskeiði var 0,43 , 0,39 and 0,41 fyrir mjólk , fitu og prótein í þessari röð , samkvæmt slembiaðhvarfslíkaninu en lægri miðað við mjaltaskeiðslíkan . Arfgengi frumutölu á fyrsta mjaltaskeiði var 0,23 samkvæmt slembiaðhvarfslíkaninu en 0,15 samkvæmt mjaltaskeiðslíkani . Arfgengi mjólkurþols var á bilinu 0,14 til 0,24 fyrir mjólk , prótein og fitu á öllu mjaltaskeiðum og hafði erfðafylgni á bilinu -0,08 til -0,13 við frumutölu á sama mjaltaskeiði . Arfgengi afurðaeiginleika var metið hærra í þessari rannsókn en í eldri rannsóknum á stofninum . Erfðabreytileiki á mjólkurúthaldi í stofninum gerir kleift að breyta lögun mjaltakúrfunnar fyrir íslenskar kýr með úrvali .